ADATOK A MAGYARORSZÁGI MORPHOCARABUSOK ISMERETÉHEZ. 
247 
Born több esetben észlelte a másodrendű közterecskék ketté- 
osztódását, úgy, hogy a szárnyfedők hátulsó felében ennek megfelelőleg 
azután több közterecskét lehetett számlálni. Ebből következtetve, a négy 
és öt elsőrendű közterecskével biro alakból származónak vélte ezeket, 
atavisztikus jelenségnek minősítvén kettéosztódásukat. 
Magam evvel szemben a három elsőrendű közterecskével biro 
alakokat tartom ősibbeknek; e mellett szólnak úgy a palæontologiai 
leletek, mint a még most is élő relictumok. Hogy a négy és öt első¬ 
rendű közterecskével biró alakok hogyan keletkeztek, azt egykönnyen 
megmagyarázni nem lehet, idővel, ha ezeket a bogarakat nevelni és 
bábállapotban tanulmányozhatni fogjuk, mindenesetre erről is többet 
mondhatunk. Azt hiszem azonban, hogy a szárnyerezet IV. erének meg¬ 
felelő középső érnek két, illetőleg három ágra oszlása eredményezte a 
megfelelő számú (4 vagy 5) közterecske fellépését is. Hogy miért épen 
ez az ér, arra mutat az, hogy úgy a negyedik, mint az ötödik első¬ 
rendű közterecske a harmadikkal mintegy egy irányból, a vállszögletből 
ered. Minthogy a szóban forgó (4. és 5.) elsőrendű közterecskék mindig 
a jelzett helyről indulnak ki, kettéosztódások vagy összefüggések pedig 
ezeken nem észlelhetők, az elsőrendű közterecskék vagy bordák számá¬ 
nak igenis nagy fontosságot, faji jelleget tulajdonítok. Ezek mellett a 
másod- vagy harmadrendű közterecskéknek száma tekintetbe nem jöhet, 
azokat egyáltalában nem kell számbavenni és mineműségüket csak mint 
az alakeltérések bélyegét lehet figyelembe venni. 
Hogy átmeneti alakok, melyek a három és négy vagy négy és öt első¬ 
rendű közterecskével biró alakokat összekötnék, egyáltalában léteznének, 
azt egyenesen tagadásba kell vennem. Faunaterületünkről származó több 
ezer ilyen Carabas-iyéldánj volt már a kezem között, különösen figyel¬ 
tem az érintkező pontokról származó anyagra, de oly átmeneti alakokat, 
a milyenekről az irodalomban minduntalan találunk említést, nem bír¬ 
tam találni. Külön ki akarom azonban emelni, hogy nem rovarkeres¬ 
kedőktől czélzatosan kiválasztott anyagról van szó, hanem magam vagy 
megbízható személyek által gyűjtött készletekről. Megengedem, hogy 
vannak teljesen egyforma külsejű alakok, mint pl. Magyarország északi 
felföldjének középső részében a hegyvidékben a C. Scheidleri Panz. var. 
Preyssleri Duft, és C. Zciivadszkyi Kr. var. dissimilis m. vagy a domb¬ 
vidék és síkságban a C. Scheidleri Panz. var. Helleri G-anglb. és 
C. Zawadszkyi Kr. var. Rónayi m. Ezek az alakok itt találkoznak és 
külsőleg teljesen egyformák; 1 ha azonban tüzetesebben megvizsgáljuk, 
1 A legtöbb gyűjteményben ezek összekeverve, csakugyan egy név alatt is 
szerepelnek. 
